b'\n_START_ARTICLE_\nToinen Harkovan taistelu\n_START_SECTION_\nTaustaa\n_START_PARAGRAPH_\nHelmikuun 1942 lopulla Neuvostoliiton talvihy\xc3\xb6kk\xc3\xa4ys, joka ty\xc3\xb6nsi akselivaltojen joukot pois Moskovan edustalta, oli laantumassa kummankin osapuolen aloittaessa joukkojensa t\xc3\xa4ydent\xc3\xa4misen ja uudelleen ryhmitt\xc3\xa4misen. Josif Stalin oli ilmoittanut puheessaan 7. marraskuuta 1941 saksalaisten k\xc3\xa4rsineen tappion ja heid\xc3\xa4n joukkonsa tuhottaisiin lopullisesti kev\xc3\xa4\xc3\xa4ll\xc3\xa4 tai kes\xc3\xa4ll\xc3\xa4 teht\xc3\xa4v\xc3\xa4ss\xc3\xa4 suurhy\xc3\xb6kk\xc3\xa4yksess\xc3\xa4._NEWLINE_Ilmoitus her\xc3\xa4tti vastarintaa sodanjohdossa, joka ehdotti puolustuksellisempaa toimintaa. Stalin kuitenkin oletti akselivaltojen kykenev\xc3\xa4n jopa kahteen erilliseen operaatioon ja siksi koko rintaman hy\xc3\xb6kk\xc3\xa4yksen torjunnan piti olla mahdotonta ja siten est\xc3\xa4\xc3\xa4 saksalaisia kokoamasta joukkojaan uuteen hy\xc3\xb6kk\xc3\xa4ykseen Moskovaa kohti.'